SKLEP SODIŠČA ZA USLUŽBENCE
(prvi senat)
z dne 11. maja 2007
Zadeva F-2/06
Luigi Marcuccio
proti
Komisiji Evropskih skupnosti
„Uradniki – Socialna varnost – Zavarovanje za primer poškodbe pri delu in zavarovanje za primer poklicne bolezni – Nesreča pri delu – Konec postopka o uporabi člena 73 Kadrovskih predpisov“
Predmet: Tožba, vložena na podlagi členov 236 ES in 152 AE, s katero L. Marcuccio predlaga razglasitev ničnosti odločbe Komisije o
koncu postopka, katerega predmet je bila odobritev denarnih dajatev iz člena 73 Kadrovskih predpisov, ki se mu dolgujejo zaradi
nesreče, v kateri se je poškodoval 10. septembra 2003.
Odločitev: Tožba se zavrže kot očitno nedopustna. Vsaka stranka nosi svoje stroške.
Povzetek
Uradniki – Tožba – Akt, ki posega v položaj – Pojem
(Kadrovski predpisi za uradnike, člena 90 in 91)
Konec postopka vodi do odločbe, ki posega v položaj, samo če zahtevo zavrne institucija, in ne, če postopek opusti vlagatelj.
(Glej točko 28.)